《积雨初霁乘兴邀王和叟赵久成二监郡游南山饮》
宋代·赵公硕

云间飞阁倚峥嵘，烟外寒江坠镜清。
绝巘高头惟古木，断崖直下只孤城。
二年谩结巴南恨，万里空县楚客情。
鼓吹不须催我去，夕阳犹傍远山明。

作者简介：赵公硕，浚仪（今安徽亳州东南）人。官侍郎，左朝散大夫。工书，赵不息（一一二一至一一八七）所撰宋中兴颂，为其所书。《鹤山集、祁阳县志》.